एक दिन ही चला आवारा पशुओं को पकड़ने का अभियान
शहरपर सड़कों पर घूमने वाले आवारा पशुओं के पकड़ने का अभियान नगर निगम ने बंद कर दिया है। बीते एक माह में किसी भी अंचल में अभियान नहीं चलाया गया है। हालांकि कार्यपालक अधिकारियों का दावा है कि इसके लिए टीम का गठन किया गया है। लेकिन, निगमकर्मी बताते हैं कि हमारे पास ऐसी कोर्इ जगह नहीं है जहां पशुओं को पकड़ने के बाद रखा जाए। कभी- कभी अंचल कार्यालय में ही अस्थायी कांजी हाउस का निर्माण किया जाता है। लेकिन ठंड के मौसम ने रखने की जगह नहीं है। इसलिए निगम ने अभियान चलाना बंद कर दिया है।
नगर आयुक्त जय सिंह ने एक माह पहले सभी अंचलों में आवारा पशुओं को पकड़ने के लिए अभियान चलाने का निर्देश दिया था। लेकिन नूतन राजधानी को छोड़कर कर किसी भी अंचल में अभियान नहीं चलाया। वहीं नूतन राजधानी अचल में मात्र एक दिन अभियान चला, फिर बाद में जुर्माना लगाकर छोड़ दिया गया।
राजधानी की कई सड़कों पर दिनभर आवारा पशु घूमते रहते हैं। निगम का इस पर ध्यान ही नहीं है। अशोक राजपथ स्थित बीएन कॉलेज के सामने ऐसे पशुओं से जाम भी लग रहा है।
hin_Deva hin_Deva hin_Deva hin_Deva